kardosdrur/scandi-wiki huggingface dataset:
Nossa Senhora de Baluarte-kapellet

Nossa Senhora de Baluarte-kapellet er et kapel på Mozambique-øen i Mozambique. Det ligger i tilknytning til Fort São Sebastião, som den er forbundet med via en port.

Nossa Senhora de Baluarte-kapellet blev opført af portugisiske nybyggere i 1522, og det regnes nu som det ældste europæiske bygningsværk på den sydlige halvkugle. Det regnes endvidere for at være et af de fineste eksempler på portugisisk sengotisk arkitektur i Mozambique.

Bygninger, konstruktioner og anlæg i Mozambique
Religiøse bygninger
Eberstadt

Eberstadt er en by i Landkreis Heilbronn i Baden-Württemberg, Tyskland. Den er kendt for sin vinproduktion samt et årligt internationalt stævne i højdespring.

Byer i Baden-Württemberg
Oudtshoorn

Oudtshoorn er en by i Vest-Kapprovinsen i Sydafrika. Det er den største by i Lille Karoo-regionen med sine 80.336 indbyggere, og byen er centrum for en omfattende strudseavl.

Oudtshoorn ligger i et område, der oprindeligt var befolket af buskmænd, som har efterladt sig spor i form af hulemalerier i området. De første europæere i området var en handelsekspedition. Ekspeditionen fik hjælp af en griquaspejder, der førte dem ad en gammel elefantsti i januar 1689. Der skulle gå omkring et hundrede år mere, inden de første farme blev etableret. Byen groede efterhånden op rundt om en kirke, der blev indviet i 1839, og den fik navn efter Pieter van Rheede van Oudtshoorn, der var udpeget som guvernør i Kapkolonien, men var død på vejen dertil.

Efterspørgsel på strudsefjer i Europa gav byen sit første økonomiske boom i slutningen af det 19. århundrede, hvor en række strudsefarme blev anlagt i nærheden af byen. Der blev faktisk etableret så mange farme, at det førte til overproduktion og en midlertidig økonomisk nedgang. Efter Anden Boerkrig omkring århundredskiftet kom der igen gang i efterspørgslen, der dog fik endnu et tilbageslag med udbruddet af første verdenskrig.

I vore dage fungerer strudsefarmene først og fremmest som opdrætssteder og som turistattraktioner, bl.a. Safari Show Farm, som ligger tæt på byen.

Andet 
Nær Oudtshoorn ligger de spektakulære drypstenshuler Cango Caves, som er et velbesøgt turistmål.

Eksterne henvisninger 

 Oudtshoorns hjemmeside 
 Oudtshoorn Turistbureaus side

Byer i Sydafrika
Garden Route
Juan de Flandes

Juan de Flandes (også kendt som Johannes af Flandern; c.1460-1519) var en nederlandsk maler, der var aktiv i Spanien fra 1496 til 1519. Hans rigtige navn er ukendt, om end en inskription bag på et af hans værker "Juan Astrat" kunne indikerer at det har været noget i retning af "Jan van der Staat”. "Jan Sallaert", som blev mester i Gent i 1480, har også været foreslået.

Liv 
Juan de Flandes blev født omkring 1460 i Flandern (nutidens Belgien), hvor han antagelig blev uddannet, sandsynligvis i Gent, idet hans arbejde har en række ligheder med Justus van Gent (c.1410-c.1480) og Hugo van der Goes (c.1440-1482/3) og andre malere fra Gent. Han er først dokumenteret efter han blev ansat ved Isabella af Kastilien i Spanien, hvor han er nævnt ved et regnskab i 1496, og beskrives med titlen "hofmaler" i 1498 og fortsætter i hendes tjenste indtil hendes død i 1504. Hans fleste værker er portrætarbedet af den royale familie, men han fuldførte også de fleste af et stort antal små (21,3 x 16,7 cm) paneler til en altertavle til Isabella. Panelerne er nu spredt, men de fleste befinder sig i den kongelige samling i Madrid.

Efter Isabellas død i 1504 vendte Juan de Flandes sig til det kirkelige arbejde for spanske kirker i Salamanca i årene 1505 – 7, og derefter i Palencia hvor han lavede en stor altertavle i domkirken, og hvor hans kone er beskrevet som enke i december 1519. Størstedelen af Juan de Flandes værker der i dag befinder sig uden for Spanien stammer fra denne sene periode, hvor han koncentrerede sig om religiøse temaer. Paneler fra en stor altertavle fra en kirke i Palencia er fordelt mellem Pradomuseet i Madrid og National Gallery of Art i Washington D.C., USA, med fire hver.

Hans stil kan beskrives som tidlig nederlandsk fra Gent tilpasses spansk smag og landskab, specielt ses dette i kravene for rumopdelte scener til altertavler.

Referencr 

 J.O. Hand & M. Wolff, Early Netherlandish Painting, National Gallery of Art, Washington(catalogue)/Cambridge UP, 1986,  
 "Prado": Museo del Prado, Catálogo de las pinturas, 1996, Ministerio de Educación y Cultura, Madrid,

Eksterne henvisninger 

 Centre for the Study of Fifteenth-Century Painting in the Southern Netherlands and the Principality of Liège List of works 
 National Gallery of Art, Washington  
 Juan de Flandes at Artcyclopedia 
 Juan de Flandes at the Web Gallery of Art 

Tidlige nederlandske malere
Renæssancemalere
Hofmalere fra Spanien
Freak

"Freak" er en sang skrevet af Billy Corgan og indspillet af Smashing Pumpkins. Den er den første officielle single fra bandets syvende album Teargarden by Kaleidyscope, der er blevet udgivet gratis på internettet siden december 2009. "Freak" er den første sang på Teargarden by Kaleidyscope-projektets anden ep, The Solstice Bare, der blev udgivet i november 2010.  

Som alle andre sange på Teargarden by Kaleidyscope blev "Freak" udgivet som gratis download på bandets officielle hjemmeside . Det har været muligt at downloade sangen siden d. 24. juli 2010. Sangen blev spillet live første gang præcis ét år før d. 24. juli 2009 ved en koncert med Spirits in the Sky (Billy Corgans hyldestband til Sky Saxon). Det var bandets første sang siden "G.L.O.W." fra 2008, der opnåede et hitlisteplacering på Billboard. Siden er sangen blevet en fast del af bandets koncerter.

Smashing Pumpkins-sange
Sange fra 2010
Dichrostachys cinerea

Dichrostachys cinerea er en bælgfrugt i ærteblomst-familien. Planten kaldes på engelsk bl.a. for "sicklebush", "Bell mimosa", "Chinese lantern tree" eller Kalahari Christmas tree (i Sydafrika).

Eksterne henvisninger 

 AgroForestryTree Database  
 Sickle Pod  
 Dichrostachys cinerea  
 Kruger Nationalpark 

Ærteblomst-familien
All the Lovers

"All the Lovers" er en sang af den australske sangerinde Kylie Minogue, og er den første single fra hendes ellevte studiealbum Aphrodite. Den blev skrevet af den engelske duo Kish Mauve, og var en af de sidste sange der skal optages til albummet.

Udgivelse 
Minogue annonceret på hendes officielle hjemmeside den 20. april 2010 i forbindelse med udgivelsen af hendes singlen "All the Lovers" efterfulgt af hendes ellevte studiealbum Aphrodite i juli 2010. Sangen blev godt modtaget af kritikere, der roste sangen som en klassisk single af Minogue. Sangen blev en kommerciel succes især i Europa, nåede Top 10 i lande som Belgien, Tyskland, Irland og Italien, og de fem bedste i Frankrig og Storbritannien.

Komposition 
"All the Lovers" er en mid-tempo, electropop-sang med fremtrædende synthesizere. Sangen er blevet sammenlignet med singlen "I Believe in You". Teksten er en invitation til dansegulvet, mens et tidligere forhold er sammenlignes med forholdet til din nuværende kæreste.

Formater og sanger 
Internationale CD
"All the Lovers" – 3:20
"Go Hard or Go Home" – 3:43

Internationale CD maxi
"All the Lovers" – 3:20
"All the Lovers" (WAWA & MMB Anthem Mix) – 6:04
"All the Lovers" (Michael Woods Mix) – 7:55
"All the Lovers" (XXXchange Mix) – 4:49
"All the Lovers" (Video)

Internationale digital single
"All the Lovers" – 3:20

Hitlister

Certificering

Referencer

Eksterne henvisninger 
Officielle tekst på MetroLyrics 

Kylie Minogue-sange
Singler fra 2010
Andreas Charles Teilman

Andreas Charles Teilman er navnet på flere personer:

 Andreas Charles Teilman (godsejer) (1723-1790) – godsejer og økonomisk skribent
 Andreas Charles Teilman (ornitolog) (1786-1852) – godsejer og ornitolog
Egedal Kirke

Egedal Kirke er en kirke, der ligger i Kokkedal omkring 12 kilometer øst for Hillerød i Region Hovedstaden. Kirken er indviet pinsedag 1990 og tegnet af arkitektfirmaet Fogh & Følner.

Bygningen blev udarbejdet efter et ønske om en flerrums- og arbejdskirke. Den er formet som to fløje, forbundet med en rummelig fælles forhalsbygning, der giver adgang til alle bygningens afsnit og giver mulighed for socialt samvær, samt en udsigt over de grønne områder. Set fra øst, kiler bygningsarealet sig ind i en niche i skovbrynet, hvor terrænet stiger som flade terræntrapper op mod den indre søjlegård. Kirkefløjen, sognegårdsfløjen og tårnbygningen er udført med facader af rødgule, blødstrøgne teglsten, hvori der er indmuret specialblokke med hvide glaserede overflader. Tagfladerne er beklædt med blypatineret rustfrit stål med stående false. Omkring indgangsdørene til kirkefløjen indgår udsmykkede partier af formsten og glaseret tegl til dels udført af Vibeke Steffensen. I det hvidkalkede kirkerum står alter, døbefont, altersølv og alterkors udført af Bent Exner.

Eksterne kilder og henvisninger 
 Egedal Kirke  på KortTilKirken.dk

Kirker i Fredensborg Kommune
Kirker i Helsingør Stift
Kirker i Frederiksborg Amt
Karlebo Kirke

Karlebo Kirke ligger i landsbyen Karlebo ca. 7 km Ø for Hillerød (Region Hovedstaden).

Eksterne kilder og henvisninger 

 Karlebo Kirke  på nordenskirker.dk
 Karlebo Kirke på KortTilKirken.dk
 Karlebo Kirke hos danmarkskirker.natmus.dk (Danmarks Kirker, Nationalmuseet)

Kirker i Fredensborg Kommune
Kirker i Helsingør Stift
Kirker i Frederiksborg Amt
Grønholt Kirke

Grønholt Kirke ligger i landsbyen Grønholt ca. 5 km nordøst for Hillerød i Region Hovedstaden.

Grønholt Kirke er oprindelig en lille kampestensbygning, bestående af et skib og et firkantet kor med fladt loft. Korbuen er smal og halvrund. Senere er der indbygget hvælvinger og tilføjet et anseligt tårn samt et våbenhus med en gavl af røde munkesten.

Altertavlen er et maleri af Godtfred Rump: Fremstillingen i Templet, skænket 1843 af Christian 8.

I kirken findes en gammel degnestol fra 1569.

Oven over hvælvingen ses, at kirken, mens den endnu havde fladt loft, har været rigt udsmykket med vægmalerier i romansk stil, blandt andet en frise oven over korbuen, hvor Kristus og de tolv apostle har været malet under rundbuer med søjler.

Dronning Margrethe benytter ofte kirken, når hun opholder sig på Fredensborg Slot.

Referencer

Eksterne kilder og henvisninger 
 Grønholt Kirke på KortTilKirken.dk
 Grønholt Kirke hos danmarkskirker.natmus.dk (Danmarks Kirker, Nationalmuseet)

Kirker i Fredensborg Kommune
Kirker i Helsingør Stift
Kirker i Frederiksborg Amt
Andreas Charles Teilman (ornitolog)

Andreas Charles Teilman (24. juni 1786 på Endrupholm – 10. december 1852 på Frederiksberg) var en dansk godsejer og amatørornitolog.

Teilman var yngste søn af etatsråd Tøger Reenberg Teilmann til Endrupholm (1721-1788) og Sophie Amalie f. von Gersdorff (1743-1801). Han blev efter moderens død ejer af Riber Kærgård ved Ribe, 1807 løjtnant ved det jyske landeværn, 1810 kammerjunker, 1821 jægermester. 1820 foretog han en naturvidenskabelig rejse til Island, 1825 blev han toldinspektør i Christiansted på St. Croix, fra hvilket embede han blev entlediget 1833. 1829 blev han hofjægermester, men året inden havde han solgt Riber Kærgård.

Teilmans litterære virksomhed er – med undtagelse af en del i blade og tidsskrifter spredte artikler, der til dels publiceredes anonymt eller under pseudonymet «Anders Fisker» –
indskrænket til skriftet: Forsøg til en Beskrivelse over Danmarks og Islands Fugle eller Haandbog i det danske Vejdeværk, 1. afdeling (1823). Dette værk er skrevet væsentlig ud fra jægersynspunkter og uden nogen større videnskabelig værdi, men det har dog haft stor betydning som den første større samlede fremstilling af Danmarks ornitologi. Indirekte fik Teilmans bog betydning ved at fremkalde Friderich Fabers Ornithologiske Noticer som Bidrag til Danmarks Fauna (1824).

A.C. Teilman var gift 3 gange: 1. gang (1808) med Margrethe Christine Elisabeth f. Wedelsparre (1784-1823), datter af kammerherre Ditlev Wedelsparre, 2. gang (1825) med Sophie Dorothea f. Bardenfleth (1803-1826), datter af kontreadmiral Johan Frederik Bardenfleth, og 3. gang (1843) med Frederikke Dorothea f. Leschly (1817-1889), datter af bogholder Frederik Werner Leschly.

Han er begravet på Frederiksberg Ældre Kirkegård.

Kilder 
 Jonas Collin, "Andreas Charles Teilman", i: C.F. Bricka (red.), Dansk Biografisk Lexikon, København: Gyldendal 1887-1905.
 Thomas Hansen Erslew, Almindeligt Forfatterlexicon for Kongeriget Danmark med tilhørende Bilande fra 1814.

Godsejere fra Danmark
Andreas Charles 2
Ornitologer fra Danmark
Danskere i 1800-tallet
Titulære jægermestre fra Danmark
Personer i Dansk Biografisk Leksikon
Hofjægermestre fra Danmark
Toldembedsmænd fra Danmark
Spillertrupperne ved EM i håndbold 2010 (kvinder)

Dette er en oversigt over spillertrupperne fra hver nation der kvalificerede sig til Europamesterskaberne i håndbold 2010 for kvinder i Danmark og Norge. Turneringen startede 7. december 2010 og sluttede med finalen i Herning den 19. december 2010.

Hver land skulle inden 3. november aflevere en liste på 28 spillere til European Handball Federation, hvor den endelige trup på 16 spillere først skulle offentliggøres dagen før turneringsstart. De resterende 12 spillere er berettigede til at blive indkaldt som reserve efter gruppespillet.

Gruppe A

Bruttotruppen for Danmarks håndboldlandshold.

Bruttotruppen for Rumæniens håndboldlandshold.

Bruttotruppen for Spaniens håndboldlandshold.

Bruttotruppen for Serbiens håndboldlandshold.

Gruppe B

Bruttotruppen for Kroatiens håndboldlandshold.

Bruttotruppen for Montenegros håndboldlandshold.

Bruttotruppen for Ruslands håndboldlandshold.

Gruppe C

Bruttotruppen for Hollands håndboldlandshold.

Bruttotruppen for Tysklands håndboldlandshold.

Bruttotruppen for Sveriges håndboldlandshold.

Gruppe D

Bruttotruppen for Norges håndboldlandshold.

Kilder 

EM
2010
Humlebæk Kirke

Humlebæk Kirke ligger lidt nord for Humlebæk ca. 8 km SV for Helsingør (Region Hovedstaden). Kirken er tegnet af Vilhelm Tvede og opført 1868.

Kendte personer begravet på kirkegården 
 Alexander Brun
 Charles Brun
 Constantin Brun
 Fritz Brun
 Oscar Brun
 René Brusvang
 Ebba Carstensen
 Ivan Carstensen
 William August Carstensen
 Peter Urban Gad
 Henrik Hagemann
 Mogens Jacobsen
 Bent Oluf Jakobsen
 Viggo Jarl
 Knud W. Jensen
 Sonja Meyer (født Carstensen)
 Sven Sabroe
 Mogens Kilde
 Jens Rosing
 Arne Ungermann
 Peter Zobel

Eksterne kilder og henvisninger 
 Humlebæk Kirke på KortTilKirken.dk
 Humlebæk Kirke hos danmarkskirker.natmus.dk (Danmarks Kirker, Nationalmuseet)

Kirker i Fredensborg Kommune
Kirker i Helsingør Stift
Kirker i Frederiksborg Amt
Strandvejen
Kirke
Etableret i 1868
Vilhelm Tvede
Christian Teilman

Christian Teilman (14. januar 1743 på Hole – 27. oktober 1821) var en dansk-norsk præst og frugtavler.

Han fødtes på Hole, hvor faderen, Hans Teilman (død 1765), var sognepræst; moderen hed Anna f. Brøsting (død 1764). Han var ualmindelig tidligt udviklet og fortæller selv, at han 12 år gammel var færdig til at dimitteres. Han deponerede 1757 og fik attestats 1762, hvorpå han måtte ud som informator, til han 1771 udnævntes til residerende kapellan på Modum. Nu kastede han, som 1770 havde udgivet 1. bind af Tullins samlede skrifter, sig på landøkonomi og valgte frugttræavlen til sin specialitet. På kapellangården anlagde han en betydelig planteskole, og bønderne i præstegældet kom, om end ikke hurtig, til erkendelse af, at det lønnede sig at dyrke æbler. Teilman fik Landhusholdningsselskabets guldmedalje og udgav 1797 en Anvisning til norske Frugttræskoler at anlægge og vedligeholde. Teilman havde 1782 fået ventebrev på Modum Sognekald, men det varede længe, før det blev ledigt, og 1788 søgte og fik han Borge ved Frederiksstad, hvor han blev, til han 1791 kunne tiltræde Modum. Her anlagde han på præstegaarden en dejlig have, der endnu bærer vidne om hans flid. Han resignerede 1813 og ofrede sig nu ganske for sine plantninger. Teologisk interesse havde han ikke. Han var en selskabsmand og skal have været meget fornøjelig. «Comus fulgte ham til sidste Øjeblik», 27. oktober 1821.

Han blev 1772 gift med Anne Elisabeth Margrethe f. Finckenhoff, enke efter sognepræst Peder Midelfart i Lom. Hun døde 30. september 1806.

Kilder 
 D. Thrap, "Christian Teilman", i: C.F. Bricka (red.), Dansk Biografisk Lexikon, København: Gyldendal 1887-1905.
 Den norske Nationalven 1821, s. 69 ff.
 C. Teilman, Anvisning til norske Frugttræskoler (fortalen).
 Halvorsen, Norsk Forf. Lex.

Christian
Præster fra Norge
Danskere i 1700-tallet
Danskere i 1800-tallet
Landmænd fra Danmark
Personer i Dansk Biografisk Leksikon
Kunstrulleskøjtning

Kunstrulleskøjtning er en sport. Det er ligesom kunstskøjtning på is bare i stedet med rulleskøjter i en normal hal. Det er ikke en særlig udbredt sport i Danmark. Der er kun 7 klubber som ligger i Frederikssund, Smørum, Næstved, Jyderup, Kalundborg  Knabstrup og Horsens. I lande som Italien, Portugal, Argentina og Tyskland er det en meget stor sport hvor man skal igennem flere udtagelsesrunder for at komme med til f.eks.. EM og VM. Indenfor kunstrulleskøjtning er der forskellige discipliner. Til konkurrence får man to forskellige karakterer mellem 0 og 10. A karakteren er er for det tekniske og B karakteren er for det kunstneriske. Om det man løber passer og dragten passer til musikken osv.

Udstyr 
Man løber på de klassiske to to rulleskøjter med tåstød foran. Alle har en klubdragt som man har på til indmarch og eventuelt også til disciplinen figur. Når man løber solo har man sin egen dragt lavet efter musikken.

Solo 
Solo er en den mest normale form for kunstrulleskøjtning. Når man stiller op til et mesterskab som sololøber er man delt ind i rækker efter kunnen. Man starter som spirer. Derefter bliver man friløber, så begynder, så øved herefter er der forskellige rækker på samme niveau men i forskellige aldersgrupper. og til sidst bliver man junior og senior.
Der er mange forskellige spring. Her listet efter sværhedsgrad: tre-trins-spring, tålop, salcow, flip, lutz, lop, veksel, aksel, double-tålop, double-salcow, double-flip, double-lutz, double-lop, double-axel, triple-tålop osv...
Der er også forskellige piueter: tofods-, stå-, forlænsudvndig stå-, baglænsudvendig stå-, parallel- og sidepiruet.

Figur 
Figur er den mest tekniske form. Det foregår i tre cirkler på enten 5 eller 6 meter i diameter og i øjer (en cirkel der laver en "krølle" på halvvejen)
Det går ud på at man skal køre lige på stregerne. Det ser let ud men det er svært. Man skal køre med tilpas fart med samme tryk hele vejen og tryk et bestemt sted i skøjten. Der er nogle figurer hvor man skal lave 1 eller 2 vendinger.

Show 
Show er nok det mest underholdende. Der er forskellige slags show: soloshow, duo, 4 gruppe, lille gruppe og storgruppe. Show går ud på at fortælle en historie og at udtrykke sig ved hjælp af bevægelser. I et show må man ikke springe men må lave så mange slags piruetter man vil.
Det der kan få et show op på et højere niveau er trin og helst med en høj sværhedsgrad.

Formation 
Til formation er man et hold på mellem 16 0g 24 løbere. Det handler om at løbe synkront. Man laver cirkler, møllehjul(lang række der drejer rundt), Trehjul (tre rækker der drejer rundt ligesom vindmølle vinger), firhjul (fire rækker der drejer rundt ligesom vingerne på en mølle), pasager af alle slags (firepassage, skråpassage, trepassage, cirkelpassage osv...)og trin.
Man løber et program på mellem 4 min. og 50 sek. og 5 min. og 10 sek.

Sport
Bredstrup Kirke

Bredstrup Kirke ligger i den sydlige udkant af landsbyen Bredstrup ca. 6 km NV for Fredericia (Region Syddanmark).

Eksterne kilder og henvisninger 
 Bredstrup Kirke på KortTilKirken.dk

Kirker i Fredericia Kommune
Kirker i Haderslev Stift
Kirker i Vejle Amt
Sotiris Ninis

Sotiris Ninis (Græsk: Σωτήρης Νίνης) (født 3. april 1990 i Himarë, Albanien) er en græsk fodboldspiller, der spiller som offensiv midtbanespiller i den israelske ligaklub Maccabi Petah Tikva. Han har tidligere i karrieren repræsenteret blandt andet Panathinaikos og PAOK i hjemlandet samt belgiske Charleroi og Parma i Italien.

Med Panathinaikos vandt han i 2010 både det græske mesterskab og landets pokalturnering.

Landshold 
Ninis står (pr. april 2018) noteret for 32 kampe og tre scoringer for Grækenlands landshold, som han debuterede for den 19. maj 2008 i en venskabskamp mod Cypern. Han var en del af den græske trup til VM i 2010 i Sydafrika.

Eksterne henvisninger 

Fodboldspillere fra Grækenland
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Fodboldspillere fra Panathinaikos
Fodboldspillere fra Parma FC
Fodboldspillere fra PAOK F.C.
Fodboldspillere fra Royal Charleroi
Fodboldspillere fra KV Mechelen
Skrumsager

Skrumsager er en tidligere hovedgård (herregård) beliggende Skrumsagervej 1 i Sønder Bork Sogn, Nørre Horne Herred, Ringkjøbing Amt.

Skrumsager Hovedgård var en stor herregård, som blev opløst i begyndelsen af 1800-tallet sammen med mange andre vestjyske herresæder. Første deling indtraf i 1805, da der blev solgt 366 tdr. hartkorn fra. Hovedparcellen havde derefter 29 tdr. hartkorn hovedgårdsjord og 55 tdr. hartkorn bøndergods. I 1807 fik ejeren tilladelse til at udstykke 133 parceller af gården, og resten af anlægget udgår nutidens Skrumsager.

Fra denne gård stammer J.N.H. Skrumsager, der blev sønderjydernes førstemand. I 1896 købte Jakob Jensen Skrumsager Hovedgård, og dermed kom den i den nuværen­de slægts besiddelse.

Stuehuset er opført i 1873, mens avlslængerne er opført efter en brand i 1992.

Ejerliste 

ca. 1600 - 1640 Niels Lange (senere Rønnovsholm)
ca. 1640 - 1667 Oberst Laurits Pogwisch
1667 - 1688 Henning Pogwisch
1688 - 1707 Kaptajn Niels Pogwisch
1707 - 1715 Generalmajor Christian Georg von Møsting
 1714 - 1749 Amtmand Christian Hansen Teilman (senere til Nørholm)
1749 - 1756 Justitsraad Morten Teilmann (til Ristrup)
1756 - 1760 Chr. hansen (Lønborggaard)
1760 - 1792 Kancelliraad Niels Hansen
1792 - 1807 Kaptajn N. Jermiin
1807 - 1811 Byfoged Søren Borck ( og fhv. Henning G. Larsen)
1811 - 1833 Jørgen Nielsen
1833 - 1852 N.H. Jørgensen (fader til J.N.H. Skrumsager f. 1841)
1852 - 1855 Jens Jacobsen
1855 - 1872 Jacobus Riis
1872 - 1878 Theodor Fabricius
1878 - 1880 Ølgaard
1880 - 1896 Jeppe H.N. Brorsen
1896 - 1921 Jakob Jensen & Else (f. Sørensen Lundtang)
1921 - 1948 Claus Sommer & Gunder Ane Kathrine (f. Jensen)
1948 - 1969 Chr. Marius Jensen & Ingrid Margrethe (f.Bollerup)
1969 - Bent Nielsen & Else Christa Bollerup (f. Jensen)

Eksterne henvisninger 
 Omtale hos Slægtsgårdsforeningen 
 Skrumsager Hovedgård på ribewiki.dk
 http://skrumsagergaard.dk/ 

Bygninger, konstruktioner og anlæg i Ringkøbing-Skjern Kommune
Herregårde i Ringkøbing Amt